Pirkimo dokumentų priedas Nr. 3

RANGOS SUTARTIS (PROJEKTAS)
		Vilnius
	2025 m.                  d.


[bookmark: _Hlk174437172][bookmark: _Hlk199328261]VšĮ Vilniaus universiteto ligoninė Santaros klinikos (toliau – Užsakovas), atstovaujama generalinio direktoriaus ...................................., veikiančio pagal įstaigos įstatus, ir Rangovo pavadinimas (toliau – Rangovas), atstovaujama [nurodykite], veikiančio pagal ............................, vadovaujantis viešojo mažos vertės pirkimo „Šaldiklio kameros montavimo darbai (E korpuso virtuvė) 10204“  (pirkimo numeris ........) rezultatais, sudarė šią Rangos sutartį (toliau – sutartis).
[bookmark: _Hlk80346456]
1. Sutarties dalykas ir darbų kaina
1.1. Šia sutartimi Rangovas įsipareigoja per sutartyje nustatytą darbų atlikimo terminą ir Sutartyje nustatytomis sąlygomis atlikti šaldiklio kameros montavimo (E korpuso virtuvė) 10204 darbus adresu Santariškių g. 2, Vilnius (toliau - darbai) kaip numatyta sutartyje, o Užsakovas įsipareigoja sudaryti Rangovui būtinas sąlygas darbams atlikti, priimti darbų rezultatą ir sumokėti sutartyje nustatytą kainą. 
1.2. Pradinės sutarties vertė be PVM:___ [nurodyti] EUR ([nurodyti kainą žodžiais]).
PVM suma __  [nurodyti] EUR ([nurodyti kainą žodžiais]).
Sutarties kaina su PVM:____ [nurodyti] EUR ([nurodyti kainą žodžiais])
1.3. Sutarčiai taikomas fiksuotos kainos kainodaros metodas. Sutarties vertėje įvertintos visos darbų apimtys, Rangovo išlaidos, būtinos, kad objektas būtų atiduotas naudoti.
1.4. Kaina sutarties vykdymo laikotarpiu negalės būti keičiami per visą sutarties vykdymo laikotarpį, išskyrus kai pasikeičia pridėtinės vertės mokestis (PVM). Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Pasikeitus PVM tarifo dydžiui, neatliktų  darbų kaina keičiama (mažinama ar didinama) proporcingai PVM pasikeitusio tarifo dydžiu. Kainos pakeitimas įforminamas papildomu rašytiniu Šalių susitarimu per 14 (keturiolika) dienų nuo PVM tarifo pasikeitimo. 
1.5. Rangovas įsipareigoja darbus baigti per 90 (devyniasdešimt) kalendorinių dienų nuo statybvietės perdavimo dienos. Statybvietė perduodama pasirašant perdavimo–priėmimo aktą per 14 (keturiolika) dienų nuo sutarties įsigaliojimo. Darbų atlikimo termino pratęsimas nenumatomas. 
1.6. Per 14 (keturiolika) dienų po sutarties įsigaliojimo Rangovas vadovaudamasis orientacinių medžiagų ir darbo sąnaudų kiekių žiniaraščiu parengia ir pateikia, kaip priedą prie sutarties, lokalinę sąmatą.
1.7. Sutartis įsigalioja Šalims ją pasirašius ir galioja iki visiško Šalių įsipareigojimų pagal šią Sutartį įvykdymo.
1.8. Darbų pabaiga pagal Sutartį bus laikomas momentas, kai bus užbaigti visi Sutartyje numatyti darbai ir pasirašytas Darbų perdavimo-priėmimo aktas.
1.9. Darbų atlikimo vieta – Santariškių g. 2, Vilnius.

2. Užsakovo teisės 
2.1. Kontroliuoti ir techniškai prižiūrėti atliekamų darbų eigą, apimtis ir kokybę, darbų grafiko laikymąsi, Rangovo teikiamų medžiagų kokybę.
2.2. Pastebėjus nukrypimus nuo sutarties sąlygų, ar kitus trūkumus, nedelsiant pranešti Rangovui. 
2.3. Nustatęs trūkumus, dėl kurių darbų rezultato neįmanoma naudoti pagal šioje sutartyje numatytą paskirtį ar jei Rangovas Užsakovo nurodomų trūkumų nepašalina, Užsakovas turi teisę atsisakyti priimti darbų rezultatą.

3. Rangovo pareigos
3.1. Atlikti darbus pagal šios sutarties ir viešojo pirkimo dokumentų reikalavimus.
3.2. [bookmark: _Hlk134616702]Darbų atlikimo eiliškumą, naudotinas medžiagas, įrengimus prieš atliekant darbus suderinti su asmeniu atsakingu už sutarties vykdymą: Albinas Krivickas, tel. Nr. +370 69771475, el. paštas Albinas.Krivickas@santa.lt.  
3.3. Sutartyje, techninėje specifikacijoje nustatytais terminais ir tvarka tinkamai atliktus darbų rezultatus perduoti Užsakovui.
3.4. Garantuoti, kad tretieji asmenys neturi teisės uždrausti ar kliudyti atlikti darbus pagal Rangovo parengtus techninius dokumentus. 
3.5. Užtikrinti įstatymų ir normatyvinių statybos dokumentų laikymąsi, darbo saugumą statybos aikštelėje, statybos objekto priešgaisrinę, aplinkos ir materialinių vertybių apsaugą.
3.6. Užsakovui pareikalavus, pateikti medžiagų, įrenginių, detalių ir kitokių konstrukcijų sertifikatus, leidžiančius konkrečias medžiagas ar įrenginius naudoti Lietuvos Respublikoje.
3.7. Esant poreikiui, suderinus su Užsakovu sudaryti reikalingas sutartis su tinkamai kvalifikuotais subrangovais šioje sutartyje numatytiems darbams atlikti.
3.8. Medžiagas sandėliuoti laikantis teisės aktų bei atliktinų darbų aprašyme nustatytiems reikalavimams.
3.9. Darbų atlikimo metu padarius išvadą, kad reikalingi normatyviniuose darbų atlikimo dokumentuose nenumatyti darbai, apie tai pranešti Užsakovui. Rangovas šių darbų negali atlikti be raštiško Užsakovo leidimo. 
3.10. Savo sąskaita per 10 (dešimt) dienų pašalinti statybos darbų atlikimo metu bei garantiniu laikotarpiu (sutarties 5.4 punktas) išryškėjusius defektus. Medžiagoms taikomas gamintojo nustatytas garantinis terminas.
3.11. Pabaigus darbus, Rangovas per 3 (tris) dienas turi užpildyti atliktų darbų aktą perdavimo-priėmimo aktą ir statybinių medžiagų atitikties deklaraciją bei pateikti juos Užsakovui.

4. Atsiskaitymai tarp šalių
4.1. Atsiskaitymai atliekami pagal Rangovo Užsakovui pateiktas PVM sąskaitas faktūras, išrašytas pasirašytų atliktų darbų perdavimo-priėmimo aktų (be trūkumų) pagrindu, ir Užsakovo apmokamos per 60 (šešiasdešimt) kalendorinių dienų nuo PVM sąskaitos faktūros gavimo dienos (vadovaujantis Mokėjimų, atliekamų pagal komercines sutartis, vėlavimo prevencijos įstatymo 5 str. 3 d. nustatytas 60 d. atsiskaitymo terminas yra objektyviai pagrįstas, nes Pirkėjas mokėjimus pagal sutartis atlieka gavęs finansavimą iš tarpinių finansuojančių institucijų. Finansavimo modelis – patirtų sąnaudų kompensavimas Privalomojo sveikatos draudimo fondo biudžeto lėšomis). PVM  sąskaitoje faktūroje turi būti nurodytas Sutarties numeris ir data.
4.2. Pridėtinės vertės mokesčio sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis. Mokėjimo dokumentų nepateikus „SABIS“ priemonėmis, Užsakovas turi teisę neatlikti mokėjimo. 
4.3. Rangovas įsipareigoja už panaudotus energetinius bei kitokius resursus apmokėti Užsakovui pagal šalių pasirašytą išteklių sunaudojimo aktą.
4.4. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties 8.1 punkte nurodytos informacijos gavimo raštu informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui.

5. Šalių atsakomybė
5.1. Rangovas atsako Užsakovui už nukrypimus nuo normatyvinių dokumentų reikalavimų, už statinio patvarumo ar atsparumo sumažėjimą ar netekimą ir atlygina Užsakovui dėl to patirtą žalą.
5.2. Rangovui 1.4 punkte nurodytu laiku neįvykdžius darbų, Rangovo  vėluojamų suteikti darbų kaina mažinama 0,02 % (dvi šimtąsias) procento dydžio delspinigiais nuo vėluojamos suteikti darbų vertės (be PVM) už kiekvieną termino praleidimo dieną.
5.3. Užsakovas delspinigius išskaičiuoja iš Rangovui mokėtinų sumų.
5.4. Rangovas atsako už objekto defektus, jeigu jie buvo nustatyti nuo darbų atlikimo pagal CK 6.698 straipsnį, t. y. atliktų darbų garantinis terminas pradedamas skaičiuoti nuo darbų perdavimo-priėmimo akto (be trūkumų) pasirašymo dienos. Šis terminas negali būti trumpesnis kaip 5 (penki) metai, paslėptų statinio elementų (konstrukcijų, vamzdynų ir kt.) – 10 (dešimt) metų, o jeigu šiuose elementuose buvo nustatyta tyčia paslėptų defektų – 20 (dvidešimt) metų.  Medžiagoms taikomas gamintojo nustatytas garantinis terminas.
5.5. Jei Užsakovas dėl savo kaltės vėluoja atsiskaityti su Rangovu per sutarties 4.1.punkte numatytą terminą, Rangovas turi teisę iš Užsakovo reikalauti  0,02 % (dvi šimtąsias) procento dydžio delspinigių nuo vėluojamos sumokėti sumos (be PVM).

6. Asmens duomenų apsauga
6.1. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
6.2.  Šalys vykdydamos sutartį privalo tinkamai tvarkyti viena kitos atstovų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus ir kitą personalą, kurio asmens duomenys bus perduoti kitai Šaliai.
6.3. Šalis privalo informuoti kitą Šalį apie bet kokius atstovų ir kito personalo bei jų asmens duomenų pasikeitimus, jei šie duomenys buvo perduoti kitai Šaliai.

7. Force majeure
7.1. Šalys  neatsako, jei sutartis neįvykdyta dėl priežasčių, nepriklausančių nuo šalių, pasirašiusių šią sutartį (Force majeure aplinkybės). Force Majeure sąlygos taikomos vadovaujantis Atleidimo nuo atsakomybės dėl nenugalimos jėgos (Force majeure) aplinkybėmis taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. 

8. Sutarties nutraukimas
8.1. Sutartis gali būti nutraukta raštišku Šalių sutarimu.
8.2. Ši sutartis yra sudaryta ir turi būti aiškinama vadovaujantis Lietuvos Respublikos teise. Šalių ginčai sprendžiami pagal Lietuvos Respublikos teisę Lietuvos Respublikos teismuose. 
8.3. Užsakovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Rangovą, nutraukti sutartį dėl Rangovo kaltės ar esant esminiam sutarties pažeidimui, jeigu:
8.3.1. atlikti darbai ar medžiagos neatitinka sutartyje numatytų reikalavimų ir Rangovas neištaiso darbų atlikimo trūkumų per sutartyje nustatytą terminą ir vėlavimas nuo sutartyje numatyto termino pabaigos yra daugiau nei 10 (dešimt) dienų;
8.3.2. Rangovas sutartyje nustatytu terminu neįvykdo darbų ir neperduoda darbų rezultato Užsakovui (t. y. nebaigia Darbų ir akto nepasirašo Užsakovas) ir vėlavimas nuo sutartyje numatyto termino pabaigos yra daugiau nei 10 (dešimt) dienų; 
8.3.3. Rangovui pagal sutartį priskaičiuotų netesybų (delspinigių ir/ar baudų) suma pasiekia 10 (dešimt) proc. pradinės sutarties vertės ir Rangovas nesumoka šios sumos per 10 (dešimt) dienų;
8.3.4. .Rangovas iš esmės pažeidžia sutartį: pakeičia ar pasitelkia subrangovą ar bet kokį trečiąjį asmenį ne sutartyje nustatyta tvarka ar jei Rangovas, įskaitant visas jo pasitelktas trečiąsias šalis, darbus vykdo nesilaikydamas(-i) privalomų teisės aktų reikalavimų ir (ar) sutarties reikalavimų, dėl ko Užsakovui pritaikomos sankcijos ar prasideda teisminiai ginčai ar Rangovas vienašališkai nutraukia sutartį arba jos nevykdo ar kitas Rangovo sutartyje nurodytas kaip esminis pažeidimas;
8.3.5. Rangovas ar (ir) jo pasitelktos trečiosios šalys neatitinka kvalifikacijos reikalavimų ir trūkumas neištaisomas per 10 (dešimt) dienų;
8.3.6. [bookmark: _Ref93695543]Rangovas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Rangovo ir kreditorių susitarimą tęsti Rangovo veiklą, kai Rangovas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti sutartį, bei neištaiso pažeidimo per 10 (dešimt) dienų;
8.3.7. padaro kitą Sutarties pažeidimą, kuris atitinka esminio sutarties pažeidimo požymius, nurodytus Lietuvos Respublikos civiliniame kodekse, ir, Rangovas neištaiso pažeidimų per 10 (dešimt) dienų.
8.4. Rangovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Užsakovą, nutraukti sutartį dėl Užsakovo kaltės ar esant esminiam sutarties pažeidimui, jeigu:
8.4.1.Užsakovas daugiau kaip 30 (trisdešimt) dienų vėluoja sumokėti už darbus Sutartyje nustatyta tvarka, kai jie buvo perduotos nustatyta tvarka ir terminais.
8.5. Jei sutartis nutraukiama dėl esminio sutarties pažeidimo, kaltoji Šalis privalo sumokėti - 10 (dešimt) procentų baudą nuo pradinės sutarties vertės ir atlyginti kitus nukentėjusios Šalies ir (ar) trečiųjų šalių patirtas išlaidas, nuostolius. 
8.6. Šalys žino, kad sutartį nutraukus dėl esminio pažeidimo, kaltoji Šalis bus įtrauktas į Nepatikimų tiekėjų sąrašą Lietuvos Respublikoje galiojančių teisės aktų nustatyta tvarka.
8.7. Jeigu sutartis nutraukiama bet kokiu sutartyje numatytu pagrindu ar dėl kitų nenumatytų priežasčių, tai  atlikti darbai ir pristatytos medžiagos perduodami pagal aktą,  jame fiksuojant visus atliktus darbus ir perduodamas (įmontuotas) medžiagas. Užsakovas moka už iki sutarties nutraukimo (pranešimo apie nutraukimą) faktiškai ir tinkamai atliktus darbus ir pristatytas, reikalavimus atitinkančias medžiagas, pagal Pirkimo metu pateiktą sąmatą, žiniaraštį ar kitą kainų išskaidymo dokumentą, jei tokio dokumento nėra ar ten nenustatyta atitinkama kaina, tada Šalys vadovaujasi Kainodaros taisyklių nustatymo metodika  (56 punktas).

9. Kitos sąlygos 
9.1. Sutartis įsigalioja šalims ją pasirašius ir galioja 8 (aštuonis) mėnesius (įskaičiuotas atsiskaitymas tarp šalių pagal sutarties 4.1 p.)  arba iki visiško šalių įsipareigojimų pagal šią sutartį įvykdymo. Sutarties vykdymo (darbų atlikimo) terminas 90 (devyniasdešimt) kalendorinių dienų.
9.2. Ne vėliau negu sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Rangovas nenurodė, kad pasitelks subrangovus arba Rangovas nurodė šiuos subrangovus: .............  (nereikiamą išbraukti).
9.3. Rangovas taip pat įsipareigoja Užsakovui pranešti nurodytų subrangovų pasikeitimus pirkimo sutarties vykdymo metu, taip pat apie naujus subrangovus, kuriuos jis ketina pasitelkti vėliau. Jei Rangovas pirkimo procedūros vykdymo metu rėmėsi subrangovų kvalifikacija, tai norėdamas pakeisti subrangovą Rangovas privalo Užsakovui pateikti naujo subrangovo pašalinimo pagrindų nebuvimą ir kvalifikacijos atitikimą patvirtinančius dokumentus. Jei Rangovas pirkimo metu nesirėmė subrangovo pajėgumais, Užsakovas gali patikrinti, ar nėra Lietuvos Respublikos viešųjų pirkimų įstatyme nurodytų naujojo subtiekėjo pašalinimo pagrindų. Jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad pirkimo sutartį vykdys tik tokią teisę turintys asmenys, ir Užsakovui pareikalavus pateiks tai patvirtinančius dokumentus.
9.4. Sutarties sąlygos Sutarties galiojimo laikotarpiu negali būti keičiamos, išskyrus tokias sutarties sąlygas, kurių keitimas numatytas Sutartyje ir (ar) galimas vadovaujantis Viešųjų pirkimų įstatymo nuostatomis. Sutarties pakeitimai įforminami Šalims sudarant atskirą susitarimą.
9.5. Iškilusius nesutarimus šalys sprendžia tarpusavio susitarimu, o kilusius ginčus sprendžia teismas.
9.6. Vykdydamos šią sutartį, šalys vadovaujasi įstatymais, normatyviniais aktais ir šia sutartimi.
9.7. Rangovo paskirtas asmuo, atsakingas už sutarties vykdymą: ........, tel. Nr. ..., el. p. ...
9.8. Sutartis sudaryta lietuvių kalba ir pasirašoma kvalifikuotais elektroniniais parašais. Sutartis, pasirašyta kvalifikuotu elektroniniu parašu, turi vienodą juridinę galią, kaip ir fiziniu parašu pasirašyta sutartis. Sutarties pasirašymo diena yra laikoma diena, kurią sutartį pasirašė abi šalys. Tuo atveju, jeigu šalys sutartį pasirašė skirtingomis dienomis, jos pasirašymo diena laikoma ta diena, kurią sutartį pasirašė paskutinė iš šalių.
9.9. Sutarties priedai, kurie yra neatskiriama jos dalis: 
9.9.1.Techninė specifikacija.
9.9.2. Statybvietės priėmimo – perdavimo akto forma.
9.9.3. Darbų perdavimo–priėmimo akto forma.

Sutarties šalių adresai ir rekvizitai:
	UŽSAKOVAS 
	RANGOVAS

	VšĮ Vilniaus universiteto ligoninė Santaros klinikos
	Pavadinimas

	Santariškių g. 2, LT- 08406 Vilnius
	[Rangovo buveinė]

	Įm. k. 124364561
	Įm. k. 

	PVM mokėtojo kodas LT243645610 
	PVM mokėtojo kodas:

	A. s. Nr. LT71 7300 0100 0249 2260
„Swedbank“, AB, b.k.73000
	A/s Nr. 


	
A.V.
	[pasirašančiojo asmens vardas, pavardė]
A.V.





	Statybvietės perdavimo-priėmimo aktas (FORMA)
[Data]

	Rangos sutarties data, numeris:

	Statybvietės adresas: 

	Užsakovas – [pavadinimas], vadovaudamasis Sutarties sąlygų nuostatomis šiuo Statybvietės perdavimo-priėmimo aktu suteikia Rangovui – [pavadinimas] Statybvietės valdymo teisę.
Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:
1. Statybvietės ribos pažymėtos brėžinyje, fiziškai parodytos Rangovo atstovui.
2. Rangovui yra perduotas Statybvietės ribų brėžinys.

Statybvietės perdavimo - priėmimo metu yra užfiksuota esama Statybvietės priklausinių būklė, už kurią Rangovas yra atsakingas:
1. 
2. 



	Priedai: 
1. Statybvietės ribų brėžinys;
2. Esamą Statybvietės priklausinių būklę apibūdinantys priedai, nuotraukos, aprašymai ar kita. 


	Užsakovo atstovas ____________________________________
Parašas:______________________                                          Data

	Rangovo atstovas _____________________________________
Parašas:______________________                                          Data





DARBŲ PERDAVIMO-PRIĖMIMO AKTAS (FORMA)

[Akto sudarymo vieta], ......... m. ............................... ........... d.


[Rangovo pavadinimas], atstovaujama .............................................., veikiančio pagal ........................................................................................................., toliau vadinamas Rangovu, ir [Užsakovo pavadinimas], atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta [sutarties pavadinimas, sudarymo data] sutartimi (toliau – vadinama Sutartimi), bei papildomais susitarimais Nr. _________ , sudarė šį Darbų perdavimo-priėmimo aktą: 

1. Rangovas perduoda Užsakovui atliktus Darbus ...................................................... [Darbų pavadinimas, sutampantis su Sutartyje esančiu Darbų pavadinimu], o Užsakovas šiuos atliktus Darbus priima. 
2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.
[3. 	Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.] 
[3. 	Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per [nurodyti dienų skaičių, ne ilgesnį, nei 28 dienos] dienų po šio Darbų perdavimo-priėmimo akto pasirašymo dienos.] 

[Pasirenkama pagal situaciją] 

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui. 

	Rangovas
	Užsakovas

	[Pavadinimas] 
	[Pavadinimas]

	[Buveinės adresas]
	[Buveinės adresas]

	[Telefonas, faksas]
	[Telefonas, faksas]

	[Įmonės kodas]
	[Įmonės kodas]

	[PVM mokėtojo kodas]
	[PVM mokėtojo kodas]

	
	

	______________________________
Parašas
[Pareigos, vardas ir pavardė]
	______________________________
Parašas
[Pareigos, vardas ir pavardė]

	
	



	
	

	
	

	
	

	
	

	[PRIEDAS: 	Defektų sąrašas, taip pat nurodant pagrįstą laiką defektų taisymui ir įkainotą defektų vertę] 
	______________________________
Parašas

